Pep Blay

Pep Blay (Josep Blay Boqué, født 02.09.1966 i Tarragona, Spania) er en katalansk forfatter, musikkjournalist og skriver filmmanus. Han tilhører til de kjente forfattere i Catalonia. Som musikkjournalist har han intervjuet kjendiser som Lou Reed, The Cure og Nick Cave. Han pleier å samarbeide med spanske kunstnere, for eksempel Enrique Bunbury, Iván Ferreiro og Amparanoia.

Hans liv 
Som det yngste av tre barn ble Blay født i Tarragona den 02.09.1966. Allerede i de tidlige årene ble han tiltrukket av litteratur og språk. Det var grunnen til at han studerte  katalansk filologi ved universitetet Universitat de Barcelona, fakultet Tarragona. I studietiden jobbet han som kulturjournalist for den katalanske avisen Catalunya Sud, publiserte dikt i bladet Negre+Roig og stiftet kollektivet Andrògina Productions.

Etter universitetet flyttet Blay til Barcelona for å studere teaterteori og –kritikk pluss japansk. Samme år begynte han å skrive artikler om litteratur for den katalanske avisen AVUI og ledet bladet Rock & Classics. Dessuten skrev han for bladene El Temps, Catalònia og Cultura. Mellom 1990 og 2000 resiterte han poesie under sporadiske framføringer, hvorav det også finnes et fragment på DVD-en Poesia en viu a Barcelona (Habitual Video Team/ Propost. Org, 1991-2003).

Hans karriere som musikkredaktør startet i 1993 i avisen AVUI. Samme året begynte han som vokalist i det tarragoniske post mortem-bandet Els Patètix, hvor han ble i tre år. I 1995 publiserte han en biografi om den katalanske musikeren Lluís Llach. Fire år senere jobbet han i tv-kanalen Televisió de Catalunya, som bl. a. programleder i kabaretshow Bohèmia, filmmanusforfatter og art director. Senere publiserte Blay bøkene ”Sopa de cabra. Si et quedes amb mi” (Rosa dels Vents, 2002) og “Els Pets. Cara a cara” (Rosa dels Vents, 2003) som er biografier om to kjente katalanske rockgrupper. For bladet Enderrock skrev han serien ”Sexe, Blay & rock´n´roll”. Denne serien står i nær sammenheng med hans senere publikasjoner.

Siden Blay elsker å reise, var han allerede i de tidlige årene i forskjellige europeiske land og i USA, Island, Tanzania og Mexico. I september 2003 gikk han på verdensreise for å oppleve kulturene i Australia, New Zealand, Papua Ny-Guinea, Brasil og Japan. Den reisen hadde stor betydning for Blays liv, og han begynte i 2006 sitt arbeid som filmmanusforfatter i reiseprogrammet Km33 fra den katalanske tv-kanalen Tv3, slik at han kunne fortsette med sine reiser, nå til Marokko, Burkina Faso, Mali og New York. Reisereportasjer og andre artikler pleier Blay å sende på den katalanske radiokanalen iCat fm.

Blay som alltid har vært interessert i vampirer og polipoesi, publiserte romanen ”Vampíria Sound” (Plaza & Janés Editores S.A., 2004) som er en radikal musikkthriller. Med sin romanbiografi ”Enrique Bunbury. Lo demás es silencio” (Plaza & Janés, 2007)  ble han kjent over natten, særlig blant spansktalende lesere og internasjonale fans av Enrique Bunbury og Bunburys tidligere band Héroes del Silencio. Boken har blitt et spennende portrett av den spanske musikeren og ble utgitt både i Spania og Mexico hvor den også publiseres som pocketbok i 2010. 

Pep Blay viste sin mangfoldighet også i 2009. Den tenåring-fantasi-romanen ”Gotholàndia” (Montena) ble utgitt på katalansk. Samtidig ble ”Erótica Mix”, fire noveller om sex og musikk, publisert både på katalansk (Rosa dels Vents) og spansk (Plaza & Janés). Som art director produserte han bl. a. sammen med spanske kjendiser som f. e. Enrique Bunbury, Iván Ferreiro og Amparanoia CD-en ”Més raons de pes. El tribut a Umpah-Pah”.

Blay bodde lenge i Barcelona, men han reiser om og om igjen rundt jordkloden, mens han trekker seg tilbake til havet for å skrive bøkene sine.

Verker 
1.
“Lluís Llach“ (Col•lecció "Los Autores", SGAE, Barcelona, 1995) er en biografie om den katalanske musikeren Llach, som inneholder en interessant kronologi, en samling av bilder, antologi av sangene og diskografi.

2.
“Sopa de Cabra. Si et quedes amb mi” (Rosa dels Vents, 2002) er biografien om en katalansk rockgruppe som hadde stor innflytelse i Catalonia mellom 1986 og 2002. Vokalisten Gerard Quintana bestemte seg etterpå for en solokarriere.

3.
“Els Pets. Cara a cara” (Rosa dels Vents, 2003) er en biografi om en rockgruppe som er blitt et fenomen i den katalanske rockhistorien.

4. 
“Vampíria Sound“ (Plaza & Janés Editores S.A., 2004) er en musikkroman med elementer av thrilleren og vampyrismen som har sin handling i Barcelona etter en konsert fra Lou Reed. I høyt tempo og uten utenomsnakk skriver han om mye sex, musikk og alkohol. 

5.
“Enrique Bunbury. Lo demás es silencio” (Plaza & Janés, 2007) er en romanbiografi som på en spennende, kunstnerisk og menneskelig måte viser leseren den ekte musikeren Enrique Bunbury. 

6. 
“Gotholàndia“ (Montena, 2009) er en fantasiroman for litt eldre barn og tenåringer. En tenåring liker å spille videospill og havner plutselig oppi ett. Blay skrev boken for niesen og nevøen sin slik at de skulle bli motivert til å lese mer. Hans geniale idé er å skrive den direkte talen til protagonisten i speilskrift slik at det blir på en måte et spill å lese den boken.

7.
“Eròtica Mix“ (katalansk, Rosa dels Vents, 2009) / “Erótica Mix“ (spansk, Plaza & Janés, 2009) inneholder fire morsomme, melankoliske og spennende noveller om et moderne liv med internett, musikk og sex.

8.
“Pretòria“ (katalansk, Ara Llibres, 2010) – Catalunya er i fare. For å nå sine mål, gir presidenten et delikat oppdrag til den beste agenten i landet, Rosa Blanca, som er en musikkfanatiker og knyttet til Ipod. Uventet fører sporene til Pretoria, hvor borgermesteren, inspisienten til bygningsetaten, eks-visepresidenten til generalitat, en mann fra politikk og finans og en eks-partimann er involvert i en kompleks intrige. Fem mørke personligheter som er vanskelige å anklage, men Rosa er klar til å følge dem, også til fengslet... En thriller, skrevet med ironisk og vill pen, en etsende satire om den store skandalen i den urbane korrupsjonen som rørte det katalanske samfunnet i slutten av 2009: saken Pretoria.

Litteratur fra Pep Blay 
Lluís Llach. Col•lecció "Los Autores", Barcelona, 1995, SGAE.

Sopa de Cabra. Si et quedes amb mi. Barcelona, 2002, Rosa dels Vents. 1ª Edición, 336 sider, katalan. ISBN10 8401386071; ISBN13 9788401386077.

Els Pets. Cara a cara. Barcelona, 2003, Rosa dels Vents. 1ª Edición, 360 sider, katalan. ISBN10 8401386306; ISBN13 9788401386305.

Vampíria Sound. Barcelona, 2004, Plaza & Janés Editores S.A. Colección
Narrativa Rosa dels vents. Katalan. ISBN 8401386543.

Enrique Bunbury. Lo demás es silencio. Barcelona, 2007, Plaza & Janés. 448 sider, spansk. ISBN 9788401305511.

Gotholàndia. Barcelona, 2009, Montena. 272 sider, katalansk. ISBN 9788484415046.

Eròtica Mix. Barcelona, 2009, Rosa dels Vents. 304 sider, katalansk. ISBN 9788401387272.

Erótica Mix. Barcelona, 2009, Plaza & Janés. 296 sider, spansk. ISBN 9788401337079.

Pretòria. Barcelona, 2010, Ed. Alisis. Ara Llibres SCCL. 229 sider, katalansk. ISBN 978-84-937628-6-5.

Kilder 
1. Intervju med Pep Blay: PAGÈS, Rosa: Pep Blay: defugint el localisme. Revistes catalanes, Revista del Centre de Lectura de Reus, Jahr 1990, Nr. 23 Februar. http://www.raco.cat/index.php/RevistaCLR/article/viewFile/87693/153846

2. Bokpresentasjon: PALMER, Jordi: Els Pets ja tenen biografia. Ritmes.cat. 09.04.2003. http://www.ritmes.cat/pritmes/rtItem.jsp?hiItemId=103509617&hiEstil=poprock&hiItemNom=noticies

3. Intervju og bokpresentasjon: PEÑAS, Esther: Pep Blay, periodista musical. Bunbury tiene auténtica obsesión por sentirse libre. La crónica social. 26.10.2007. https://web.archive.org/web/20080421155622/http://www.cronicasocial.com/hem/20071026/actualidad_comun/entrevista/entrevista_noticia10.html

4. Intervju med Pep Blay: GARRANCHO, Juan: Entrevista a Pep Blay. Olvidados Magazine. 31.01.2008. http://olvidadosmagazine.blogspot.com/2008/01/entrevista-pep-blay.html

5. Radioreportasje om Pep Blay: CERVERA, Jordi: Pep Blay.Radio iCat fm. http://www.icatfm.cat/

6. Video fra Polipoesiefestivalen i Barcelona: 17 festival de polipoesia de barcelona pep blay fragmentos del festival realizado en torre llobeta 2009 oktubre docuMentalidades http://www.archive.org/details/17FestivalDePolipoesiaDeBarcelona_620 https://web.archive.org/web/20100310214441/http://www.lapapa.org/ http://www.dalealplay.com/informaciondecontenido.php?con=203603

Eksterne lenker 
 und http://www.facebook.com/pep.blay Blays offisielle hjemmesider

Katalanske forfattere
Personer fra Tarragona
Fødsler i 1966